ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 11.11.1997 
COM(97) 576 τελικό 
97/0300 (CNS) 
ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ 
για το καθεστώς ποσοστώσεων 
για την παραγωγή αμύλου γεωμήλων 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
περί τροποποιήσεως του κανονισμού (ΕΚ) αριθ. 1868/94 για την καθιέρωση 
καθεστώτος ποσοστώσεων για την παραγωγή αμύλου γεωμήλων 
(υποβληθείσες από την Επιτροπή) 

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ 
για το καθεστώς ποσοστώσεων 
για την παραγωγή αμύλου γεωμήλων 
ΕΙΣΑΓΩΓΗ: Η αναγκαιότητα της έκθεσης 
Ο κανονισμός (ΕΚ) αριθ. 1868/94 του Συμβουλίου1 απαιτεί, σύμφωνα με το 
άρθρο 3 παράγραφος 1, να υποβάλει η Επιτροπή προς το Συμβούλιο, το 
αργότερο στις 31 Οκτωβρίου 1997, έκθεση επί της χορηγήσεως της 
ποσοστώσεως στην Κοινότητα συνοδευομένη, εν ανάγκη, από τις 
κατάλληλες προτάσεις. Στην έκθεση αυτή λαμβάνεται υπόψη η εξέλιξη της 
αγοράς του αμύλου γεωμήλων και της αγοράς αμύλων γενικότερα. 
Το άρθρο 3 παράγραφος 2 του κανονισμού (ΕΚ) αριθ. 1868/94 του 
Συμβουλίου καθορίζει ότι το Συμβούλιο, αποφασίζοντας βάσει του 
άρθρου 43 της συνθήκης, στις 30 Νοεμβρίου 1997 το αργότερο, και στη 
συνέχεια ανά τριετία, κατανέμει την τριετή ποσόστωση μεταξύ των κρατών 
μελών με βάση την έκθεση που αναφέρεται στην προηγούμενη παράγραφο. 
Οι ποσοστώσεις καθορίστηκαν για τις περιόδους 1995/96, 1996/97 και 
1997/98 για τα ακόλουθα κράτη μέλη: Δανία, Γερμανία, Ισπανία, Γαλλία 
και Κάτω Χώρες. 
Η διεύρυνση της Ένωσης την 1η Ιανουαρίου 1995 επέβαλε την τροποποίηση 
του προαναφερθέντος κανονισμού (ΕΚ) αριθ. 1868/942 χορηγώντας 
ποσοστώσεις στην Αυστρία, τη Φινλανδία και τη Σουηδία, τα τρία νέα 
κράτη μέλη της Ένωσης. 
Το καθεστώς των ποσοστώσεων 
Ο κανονισμός (ΕΟΚ) αριθ. 1543/93 του Συμβουλίου3 για τον καθορισμό 
του ποσού της πριμοδότησης που θα πληρωθεί στους παραγωγούς αμύλου 
γεωμήλων κατά τις περιόδους εμπορίας 1993/94, 1994/95 και 1995/96 
προέβλεπε ότι το Συμβούλιο αποφασίζει για τα λαμβανόμενα μέτρα σε 
περίπτωση που η κοινοτική παραγωγή αμύλου γεωμήλων υπερβεί τους 
1,5 εκατ. τόνους κατά τη διάρκεια της περιόδου εμπορίας 1993/94 ή 
1994/95. 
Όντως, την περίοδο 1993/94 η παραγωγή υπερέβη την ποσότητα αυτή, 
ούτως ώστε το Συμβούλιο, τον Ιούλιο 1994, αποφάσισε να καθιερώσει 
καθεστώς ποσοστώσεων για την παραγωγή αμύλου γεωμήλων με στόχο να 
περιορισθεί η κοινοτική παραγωγή αμύλου γεωμήλων που τυγχάνει 
κοινοτικής στήριξης, λαμβάνοντας υπόψη το γεγονός ότι ο τομέας του 
EEL 197, 30.07.1994, σ. 4 
Κανονισμός (ΕΚ) αριθ. 1863/95 (ΕΕ L 179, 29.07.1995, σ. 1) 
EEL 154, 25.06.1993, σ. 4 
αμύλου δεν υπέκειτο σε περιορισμούς παραγωγής και, κυρίως, στο 
καθεστώς προσωρινής παύσης καλλιέργειας που εφαρμόζεται στα σιτηρά, 
ούτε επιπλέον αποτελούσε αντικείμενο καθεστώτος στήριξης προς τους 
παραγωγούς ορισμένων αροτραίων καλλιεργειών. 
Αρχικά, η χορήγηση ποσοστώσεων στα κράτη μέλη που παράγουν άμυλο 
στην Ένωση των 12 πραγματοποιήθηκε βάσει της μέσης ποσότητας 
παραχθέντος αμύλου στα εν λόγω κράτη μέλη κατά τη διάρκεια των 
περιόδων εμπορίας 1990/91, 1991/92 και 1992/93 και για την οποία έχει 
ληφθεί πριμοδότηση, αυτές δε οι ποσοστώσεις προέκυψαν από αναλογική 
προσαρμογή λαμβάνοντας υπόψη μια συνολική κοινοτική ποσόστωση 
1,5 εκατ. τόνων. 
Μια εξαίρεση έγινε για τη Γερμανία, για την οποία επελέγη ως περίοδος 
αναφοράς η περίοδος 1992/93, λόγω της επελθούσας τροποποίησης των 
διαρθρώσεων της γεωργικής παραγωγής στα νέα κρατίδια (Lander) μετά την 
ενοποίηση, και όπου το Συμβούλιο έκρινε αναγκαίο να αυξήσει την 
ποσότητα που προέκυψε από την επιλογή της συγκεκριμένης περιόδου 
αναφοράς (501 717 τόνοι) κατά 90 000 τόνους. 
Επιπλέον δημιουργήθηκε συμπληρωματικό απόθεμα 110 000 τόνων για τη 
Γερμανία, για να καλύψει την παραχθείσα ποσότητα στη χώρα αυτή κατά 
την περίοδο 1996/97, η οποία προέρχεται από επενδύσεις οι οποίες έγιναν 
κατά μη αντιστρέψιμο τρόπο πριν από τις 31 Ιανουαρίου 1994. 
Τέλος, το Συμβούλιο αποφάσισε να χορηγήσει ποσόστωση 2 000 τόνων 
στην Ισπανία, δεδομένου ότι το κράτος μέλος αυτό επίσης θεωρήθηκε 
παραγωγός αμύλου. 
Συνολικά, το άθροισμα των κατά τον τρόπο αυτό χορηγηθεισών 
ποσοστώσεων αντιπροσωπεύει για την Ευρώπη των 12, λαμβανομένου 
υπόψη του γερμανικού αποθέματος, μια μέγιστη ποσότητα 1 702 000 τόνων, 
έναντι της αρχικά προταθείσας από την Επιτροπή ποσόστωσης του 
1,5 εκατ. τόνων. 
Για την ΕΕ των 15 το, κατά τον τρόπο αυτό καθιερωθέν, καθεστώς 
ποσοστώσεων επεκτάθηκε στην Αυστρία, τη Φινλανδία και τη Σουηδία, 
βάσει ιδιαιτέρως της παραχθείσας, από τις βιομηχανίες αμύλου των νέων 
κρατών μελών, ποσότητας αμύλου γεωμήλων κατά τη διάρκεια του 
ημερολογιακού έτους 1993 και για την οποία καταβλήθηκαν εθνικές 
ενισχύσεις. 
Το Συμβούλιο βεβαίως αποφάσισε τον Ιούλιο 1995 να επαυξήσει συνολικά 
κατά 11 000 τόνους την αρχική πρόταση της Επιτροπής, ώστε το άθροισμα 
των κοινοτικών ποσοστώσεων για τη διευρυμένη ΕΕ να αντιπροσωπεύει 
1 759 750 τόνους, χωρίς το γερμανικό απόθεμα και 1 869 750 τόνους 
κατ'ανώτατο όριο, συμπεριλαμβανομένου του γερμανικού αποθέματος. 
Το σύνολο των κατά τον τρόπο αυτό καθιερωμένων ποσοστώσεων 
κατανεμήθηκε, για κάθε κράτος μέλος παραγωγής, μεταξύ των υφισταμένων 
βιομηχανιών αμύλου για να χρησιμοποιηθεί κατά τις περιόδους εμπορίας 
1995/96, 1996/97 και 1997/98. Ενδεχομένως ελήφθησαν υπόψη επενδύσεις 
που πραγματοποιήθηκαν από τις βιομηχανίες αμύλου πριν από τις 
31 Ιανουαρίου 1994. 
Ο κατά τον τρόπο αυτό σχεδιασθείς μηχανισμός αποσκοπεί στην κάλυψη 
μόνο της παραγωγής αμύλου γεωμήλων που μπορεί να τύχει κοινοτικής 
στήριξης, χωρίς να καλύπτεται από το καθεστώς των ποσοστώσεων το 
άμυλο που παράγεται χωρίς να τυγχάνει στήριξης (π.χ. ως υποπροϊόν). 
Τα μέσα διαχείρισης που ίσχυσαν στην προ του 1992 περίοδο διατηρήθηκαν 
στο πλαίσιο του καθεστώτος ποσοστώσεων, προσαρμοζόμενα στη 
μεταρρύθμιση της ΚΓΠ: 
π ελανίστη τιιιή γεωμήλων: η τιμή αυτή αντιστοιχεί στο επίπεδο 
τιμών των σιτηρών και κυρίως του αραβοσίτου (ενδεικτική τιμή 
βάσης Οκτωβρίου)· η τιμή αυτή μειώθηκε με τον ίδιο ρυθμό όπως 
θεσπίστηκε στο πλαίσιο της μεταρρύθμισης και καθορίστηκε, μετά 
τη γεωργονομισματική διόρθωση, σε 209,78 ECU ανά τόνο αμύλου 
περιεχομένου στα γεώμηλα από της 1ης Ιουλίου 1995. 
η πλΐΐοωιιη εξισωτικών ποσών στους νεωονούς: χορηγείται στους 
παραγωγούς γεωμήλων που προορίζονται για την παραγωγή 
αμύλου, το δε ποσό αφορά την ποσότητα εκείνη των γεωμήλων 
που είναι απαραίτητη για την παραγωγή ενός τόνου αμύλου και 
καθορίζεται σε 86,94 ECU την αυτή ημερομηνία. 
η ιδιαίτερη ποιαοδότηστι στη βιοιιτινανία αιιύλου: που έχει 
θεσπισθεί εδώ και περίπου 20 έτη και έχει καθορισθεί σε 
22,25 ECU ανά τόνο αμύλου· καταβάλλεται στις βιομηχανίες 
αμύλου για την ποσότητα αμύλου που αντιστοιχεί στην 
ποσόστωση τους, εφόσον έχει πληρωθεί η ελάχιστη τιμή στον 
παραγωγό. Η πριμοδότηση αυτή προορίζεται να αντισταθμίσει 
ορισμένα διαρθρωτικά μειονεκτήματα της βιομηχανίας αμύλου, 
κυρίως τις ιδιαίτερες επενδύσεις για την πρόληψη της ρύπανσης, 
την απουσία υποπροϊόντων και τον εποχικό χαρακτήρα της 
παραγωγής. 
Στους μηχανισμούς των κανονισμών περιλαμβάνεται επίσης υποχρεωτικό 
καθεστώς συμβάσεων καλλιέργειας μεταξύ των παραγωγών γεωμήλων και 
των παραγωγών αμύλου μέχρι το ύψος της ποσόστωσης τους, πέραν της 
οποίας δεν χορηγούνται τα εξισωτικά ποσά και η πριμοδότηση, με την 
επιφύλαξη του ορίου ελαστικότητας 5% που παρέχει τη δυνατότητα σε μια 
βιομηχανία αμύλου υπέρβασης της ποσόστωσης της για την εν λόγω 
περίοδο κατά το ποσοστό αυτό, υπό τον όρο ότι η ποσόστωση της για την 
επόμενη περίοδο εμπορίας μειώνεται ανάλογα. 
Κάθε ποσότητα αμύλου γεωμήλων που παράγεται πέραν των 
ποσοστώσεων, πλην των περιπτώσεων εφαρμογής της ρήτρας 
ελαστικότητας του 5%, πρέπει να εξάγεται ως έχει από την κοινότητα πριν 
από την 1η Ιανουαρίου της επομένης περιόδου εμπορίας χωρίς να τύχει 
καμιάς αντιστάθμισης ή πριμοδότησης, ούτε επιστροφής κατά την εξαγωγή. 
Οι λεπτομέρειες εφαρμογής διευκρινίστηκαν στον κανονισμό (ΕΚ) 
αριθ.97/954, στον οποίο διασαφηνίζονται διάφορα ζητήματα όπως το 
αντικείμενο των συμβάσεων καλλιέργειας, η ελάχιστη περιεκτικότητα σε 
άμυλο, οι λεπτομέρειες εφαρμογής του ελέγχου και οι απορρέουσες 
κυρώσεις, οι διατάξεις οι σχετικές με τις εξαγωγές χωρίς επιστροφές κατά 
την εξαγωγή και οι κυρώσεις που επιβάλλονται για τις ενδεχόμενες 
ελλείψεις, και οι κανόνες που εφαρμόζονται σε περιπτώσεις συγχωνεύσεων, 
αλλαγής ιδιοκτησίας και έναρξης ή παύσης εμπορικής δραστηριότητας των 
βιομηχανιών αμύλου. 
3. Η λειτουργία του καθεστώτος ποσοστώσεων: απολογισμός και 
προοπτικές 
3.1. Ο απολογισμός των περιόδων εμπορίας 1995/96 και 1996/97 
Στον πίνακα 1 περιλαμβάνονται οι χορηγηθείσες ποσοστώσεις καθώς και η 
παραγωγή κατά τη διάρκεια των περιόδων εμπορίας 1995/96 και 1996/97. 
EEL 16, 24.01.1995,σ.3 
Πίνακας 1 Ποσοστώσεις και παοανωνή αιιύλου που έτυναν attiorênc 
(σε τόνους} 
Κράτος μέλος 
Δανία 
Γερμανία 
ποσόστωση 
απόθεμα 96/97 
Ισπανία 
Γαλλία 
Κάτω Χώρες 
Αυστρία 
Φινλανδία 
Σουηδία 
Μερικό σύνολο 
(χωρίς απόθεμα) 
Απόθεμα 
ΣΥΝΟΔΟ 
Δαπάνες Ποσόστωση 
βάσης 
178.460 
591.717 
110.000 (1) 
2.000 
281.516 
538.307 
49.100 
54.750 
63.900 
1.759.750 
110.000 
1.869.750 Παραγωγή 
1995/96 
154.312 
498.067 
250.967 
543.905(2) 
29.412 
54.851(2) 
46.470 
1.577.984 
1.577.984 
177,1 εκατ. ECU Διαθέσιμη 
ποσόστωση 
1996/97 
178.460 
591.717 
104.554(1) 
2.000 
281.516 
532.709 
49.100 
54.577 
63.900 
1.753.979 
104.554 
1.858.533 Παραγωγή 
1996/97(3) 
183.114(2) 
} 710.005(2) 
269.704 
535.289(2) 
48.100 
57.315 (2) 
58.720 
1.862.247 
205 εκατ. ECU(*) 
επί των 110 000, χορηγήθηκαν οι 104 554 τόνοι 
συμπεριλαμβανομένου του ανώτατου ορίου ελαστικότητας 
5%, μη συμπεριλαμβανομένων των ποσοτήτων που εξήχθησαν 
χωρίς επιστροφές 
(3) συμπεριλαμβανομένου του γερμανικού αποθέματος 
Πηγή: ανακοινώσεις των κρατών μελών. 
(*) εκτίμηση βασιζόμενη στις δαπάνες του οικονομικού έτους 
1997, μέχρι τον Αύγουστο 1997. (Ο 
(2) 
Διαπιστώνεται ότι κατά τη διάρκεια της περιόδου εμπορίας 1995/96, η 
συνολική παραγωγή ήταν σαφώς κατώτερη των ποσοστώσεων (90%) και 
αυτό οφείλεται στις μέσες, και μάλιστα μέτριες, κλιματικές συνθήκες. 
Εξετάζοντας τα αναλυτικά, στις Κάτω Χώρες διαπιστώνεται υπέρβαση 
κατά ποσοστό 1,046% των παραχθεισών ποσοτήτων αμύλου σύμφωνα με το 
παράρτημα II του κανονισμού (ΕΚ) αριθ. 97/95, ήτοι ποσοστού κατώτερου 
του ανωτάτου ορίου του 5% που επιτρέπεται βάσει της ρήτρας 
ελαστικότητας που προβλέπεται στο άρθρο 6 παράγραφος 2 του 
κανονισμού (ΕΚ) αριθ. 1868/94, καθώς και υπέρβαση της τάξης του 0,184% 
στη Φινλανδία. 
Για την περίοδο εμπορίας 1996/97, η συνολική παραγωγή ήταν κατά 0,2% 
ανώτερη της συνολικής ποσόστωσης (επαυξημένης κατά το γερμανικό 
απόθεμα και διορθωμένης για να ληφθούν υπόψη οι διαπιστωθείσες 
υπερβάσεις της περιόδου 1995/96)· υπερβάσεις ποσοστώσεων 
διαπιστώθηκαν στη Δανία, τη Γερμανία, τις Κάτω Χώρες και τη Φινλανδία. 
Ωστόσο, στα άλλα κράτη μέρη παραγωγής, καταγράφηκε πρόοδος της 
παραγωγής που συγκρατήθηκε εντούτοις στα όρια των ποσοστώσεων. Η 
αύξηση αυτή της παραγωγής ερμηνεύεται από τις ιδιαίτερα ευνοϊκές 
κλιματικές συνθήκες του θέρους του 1996 που κυρίως οδήγησαν σε αύξηση 
των ανά εκτάριο αποδόσεων των γεωμήλων και κατά τον τρόπο αυτό 
αύξηση της μέσης περιεκτικότητας σε άμυλο. 
Το 1996/97, ορισμένες βιομηχανίες αμύλου έχοντας εξαντλήσει την 
ποσόστωση τους, συμπεριλαμβανομένης μερικής επίκλησης της ρήτρας 
ελαστικότητας του 5%, επέλεξαν την, προ της 1ης Ιανουαρίου 1998, 
εξαγωγή ποσοτήτων αμύλου χωρίς επιστροφές κατά την εξαγωγή και χωρίς 
οι ποσότητες αυτές να τύχουν αντιστάθμισης ή πριμοδότησης (Γερμανία 
11118 τόνοι, Φινλανδία 3 048 τόνοι). 
3.2. Η αντιμετώπιση του γερμανικού αποθέματος 
Θα πρέπει να υπενθυμισθεί ότι, για την περίοδο εμπορίας 1996/97, η 
Γερμανία επιτρεπόταν να χρησιμοποιήσει το, κατ'ανώτατο όριο, απόθεμα 
των 110 000 τόνων υπό την προϋπόθεση ότι: 
η αρχική της ποσόστωση είχε πλήρως κατανεμηθεί, σύμφωνα με το 
άρθρο 2 του κανονισμού εφαρμογής (ΕΚ) αριθ. 97/95, πριν τις 
8 Μαρτίου 1995, 
οι επι μέρους ποσοστώσεις, που ήταν διαθέσιμες μετά τις 
8 Μαρτίου 1995 λόγω παύσης δραστηριότητας, είχαν πλήρως 
επαναχρησιμοποιηθεί πριν τις 31 Μαρτίου 1996, 
η προσφυγή στο απόθεμα αφορά μόνο επενδύσεις που 
αναλήφθηκαν κατά μη αναστρέψιμο τρόπο πριν τις 31 Ιανουαρίου 
1994 και ανταποκρίνονται στις προδιαγεγραμμένες συνθήκες. 
Σύμφωνα με τα στοιχεία που υπέβαλαν οι γερμανικές αρχές, η Επιτροπή 
δεν έχει στοιχεία για να αμφισβητήσει την τήρηση των προϋποθέσεων. 
Λαμβανομένων υπόψη των επενδύσεων που είχαν ήδη περατωθεί, οι 
γερμανικές αρχές χορήγησαν συμπληρωματική ποσόστωση 104 554 τόνων 
αμύλου. 
Οι εν λόγω βιομηχανίες αμύλου πράγματι παρήγαγαν κατά την περίοδο 
1996/97 ποσότητα αμύλου ανώτερη της βασικής ποσόστωσης τους, 
επαυξημένη βάσει των ποσοτήτων που τους χορηγήθηκαν δυνάμει του 
αποθέματος. 
3.3. Εξέλιξη της αγοράς αμύλου γεωμήλων και αμύλων γενικότερα (amidon) 
Η βιομηχανία αμυλούχων προϊόντων περιλαμβάνει τρείς βασικές 
δραστηριότητες: την βιομηχανία αμύλου αραβοσίτου, την βιομηχανία 
αμύλου σίτου και την βιομηχανία αμύλου γεωμήλων. Στις τρείς αυτές πηγές 
πρώτης ύλης δύνανται να προστεθούν, για ιδιαίτερες και περιθωριακές 
εφαρμογές, η βιομηχανία αμύλου ρυζιού (από θραύσματα ρυζιού), καθώς 
και η βιομηχανία αμύλου κριθαριού στη Σουηδία και τη Φινλανδία, η οποία 
φθίνει υπέρ της βιομηχανίας αμύλου σίτου και, σε μικρότερο βαθμό 
(πειραματική έρευνα), η βιομηχανία αμύλου βρώμης. 
Η βιομηχανία αυτή παρασκευάζει φυσικό και τροποποιημένο άμυλο, 
προϊόντα υδρόλυσης (γλυκόζη) και μεταποιημένα προϊόντα μετά από 
κρυστάλλωση, ισομερίωση και ζύμωση των προϊόντων υδρόλυσης. 
Μένει να εξετασθεί σε ποιο βαθμό οι ποσότητες στο επίπεδο των 
χορηγηθεισών ποσοστώσεων δύνανται να απορροφηθούν από την αγορά 
αμύλων γενικότερα και αμύλου γεωμήλων, αγορά που αυξάνεται με ρυθμό 
2 έως 3% ετησίως. Σύμφωνα με τη βιομηχανία, κατά τη διάρκεια της 
περιόδου εμπορίας 1995/96, η αγορά αυτή δεν αντιμετώπισε δυσκολίες 
διάθεσης με τις σχετικά υψηλές τιμές και τα σχετικά χαμηλά αποθέματα στο 
τέλος της περιόδου. Κατά τη διάρκεια της περιόδου 1996/97, η 
διαθεσιμότητα αμύλων γενικότερα και αμύλου γεωμήλων ήταν ανώτερη του 
προηγουμένου έτους (άμυλο γεωμήλων: περίπου 300 000 τόνοι επι πλέον), 
που οδήγησε σε καθίζηση των τιμών. Σημαντικότερες ποσότητες αμύλων 
γενικότερα και αμύλου γεωμήλων εξήχθησαν με επιστροφές κατά την 
εξαγωγή: 385 000 τόνοι αμύλου γεωμήλων ως έχουν (κατά 67% 
περισσότερο από την περίοδο 1995/96) και 400 000 τόνοι αμύλων 
γενικότερα και γλυκόζης από σιτηρά (κατά 40% περισσότερο από την 
περίοδο 1995/96). Ωστόσο οι ποσότητες αυτές είναι κατώτερες των 
εξαγωγών της περιόδου 1994/95 (394 000 τόνοι αμύλου γεωμήλων και 
588 000 τόνοι αμύλων/γλυκόζης). 
Πίνακας 2 Ε£αγΟείσες ποσότητες αιιυλου νεωιιιίλων και αιιύλων 
νενικότεοα (ισοδύναιιου κοοϊόντος ως έγεύ αιιύλων 
(σεχιλ τόνους) 
1993/94 
1994/95 
1995/96 
1996/97 Άμυλο 
γεωμήλων 
354 
394 
232 
384 Άμυλα με βάση τον 
αραβόσιτο/σίτο 
458 
588 
300 
417 Σύνολο 
812 
982 
532 
801 
Στον πίνακα 3 περιλαμβάνονται οι παραχθείσες ποσότητες αμύλων 
γενικότερα και αμύλου γεωμήλων καθώς και προβλέψεις για τα επόμενα 
έτη. 
Πίνακας 3 Παοανωνιί αιιύλων νενικότεοα και αιιυλου νεωιιήλων' 
(σε εκατ. τόνους) 
Αραβόσιτος(1) 
Σίτος(1) 
Κριθάρι/ 
Βρώμη 
Άμυλο 
γεωμήλων 
ΣΥΝΟΑΟ 
Αναλογία 
αμύλου 
γεωμήλων σε 
% 1993/94 
3,4 
1,5 
0,05 
1,7 
6,65 
25,6 1994/95 
3,6 
1,6 
0,05 
1,5 
6,75 
22,2 1995/96 
3,6 
1,7 
0,05 
1,7(3) 
7,05 
24,1 1996/97 
3,6 
1,8 
0,05 
2 0) 
7,45 
26,8 1997/98 
3,7 
2,2 
0,05 
1,9 
7,85 
24,2 1998/99 
3,4 
2,2 
0,05 
1,9(2) 
7,55 
25,2 
(1) Πηγή: AAC (Ένωση αμυλοβιομηχανιών σιτηρών της ΕΟΚ) 
(2) σε περίπτωση διατήρησης του status quo για το καθεστώς 
ποσοστώσεων 
(3) συμπεριλαμβανομένης της παραγωγής πέραν των 
ποσοστώσεων, ιδίως ορισμένων μη απειλούμενων 
απωλειών παραγωγής 
10 
Από τον πίνακα 3 διαπιστώνεται ότι η παραγωγή αμύλου γεωμήλων, σε 
σύγκριση με την παραγωγή αμύλων γενικότερα, ανήλθε από 24,1% το 
1995/96 σε 26,8% το 1996/97. Για τις επόμενες περιόδους εμπορίας το 
ποσοστό του αμύλου γεωμήλων, σε περίπτωση διατήρησης του status quo 
των ποσοστώσεων, θα γνωρίσει μια ελαφρά καθίζηση, λαμβανομένης ιδίως 
υπόψη της προβλεπόμενης αύξησης παραγωγής αμύλου από σίτο. 
3.4. Ελαστικότητα του 5% 
Όσον αφορά το όριο ελαστικότητας του 5% πέραν της ποσόστωσης, που 
χορηγείται στις βιομηχανίες αμύλου γεωμήλων υπό την προϋπόθεση ότι η 
ποσόστωση της επομένης περιόδου εμπορίας μειώνεται ανάλογα, από τις 
επαγγελματικές οργανώσεις διαβιβάστηκαν προτάσεις βελτίωσης της εν 
λόγω ρήτρας, οι οποίες αφορούσαν κυρίως την αύξηση του ποσοστού 
ανοχής. 
Ωστόσο, κατά την περίοδο 1995/96, ένας περιορισμένος αριθμός 
βιομηχανιών αμύλου έκαναν χρήση της ρήτρας ελαστικότητας ενώ, κατά 
την περίοδο 1996/97, ο αριθμός αυτός των επιχειρήσεων ήταν μεγαλύτερος 
και αφορούσε συνολικά περίπου 24 000 τόνους (1,3% της διαθέσιμης 
ποσόστωσης). 
Το 1995/96, καμία επιχείρηση δεν υπερέβη το 105% της ποσόστωσης της. Το 
1996/97, 4 από τις 16 επιχειρήσεις υπερέβησαν την ποσόστωση τους, αν και 
για πολύ μικρές ποσότητες (συνολικά 14 000 τόνοι). 
3.5. Πρόγραμμα δράσης 2000 
Στα πλαίσια του Προγράμματος δράσης 2000, η Επιτροπή πρότεινε 
προσαρμογή του καθεστώτος τιμών και εξισωτικών ποσών για τα σιτηρά. 
Προτείνει επίσης τη διατήρηση του μέσου της προσωρινής παύσης 
καλλιέργειας, αν και σε ποσοστό 0%. 
Δεδομένου ότι το καθεστώς τιμών και εξισωτικών ποσών του αμύλου 
γεωμήλων διέπεται πάντοτε από τον βασικό κανονισμό των σιτηρών 
(συνδέεται με τον αραβόσιτο), η προσαρμογή του καθεστώτος αυτού θα 
ακολουθήσει τα μέτρα που θα ληφθούν για τον αραβόσιτο στο πλαίσο των 
αποφάσεων για το Πρόγραμμα δράσης 2000. 
11 
4. ΣΥΜΠΕΡΑΣΜΑ 
Βάσει των προαναφερομένων στην παρούσα έκθεση στοιχείων, ιδίως όσον 
αφορά την ισορροπία της εσωτερικής αγοράς αμύλου γεωμήλων και 
αμύλων γενικότερα σε σχέση με τις εξαχθείσες ποσότητεςκατά τη διάρκεια 
της εξεταζόμενης περιόδου, η Επιτροπή συνιστά τη διατήρηση του status 
quo όσον αφορά το ύψος των ποσοστώσεων και τη συνέχιση των σημερινών 
ποσοστώσεων για τρία έτη, όπως απορρέει από τον κανονισμό (ΕΚ) αριθ. 
1868/94, πλην της Γερμανίας, για την οποία θα πρέπει να ενσωματωθεί 
οριστικά το απόθεμα ύψους 104 554 τόνων, καθορίζοντας τη νέα γερμανική 
ποσόστωση στους 696 271 τόνους. 
Εντούτοις, εάν κατά τη διάρκεια της προσεχούς τριετίας διαπιστωθεί 
έλλειψη ισορροπίας μεταξύ της παραγωγής αμύλου γεωμήλων και των 
δυνατοτήτων διάθεσης στην εσωτερική αγορά, ώστε να επέλθει αισθητή 
αύξηση των εξαγομένων ποσοτήτων με επιστροφές κατά την εξαγωγή, η 
Επιτροπή επιφυλάσσεται του δικαιώματος της να προτείνει στο Συμβούλιο 
προσαρμογή των εγκρινομένων ποσοστώσεων. 
'Οσον αφορά το ποσοστό και τις λεπτομέρειες εφαρμογής της ρήτρας 
ελαστικότητας, η Επιτροπή συνιστά επίσης τη διατήρηση του status quo στο 
συγκεκριμένο θέμα, ιδίως εάν η προτεινόμενη από τις παραγωγικές 
οργανώσεις βελτίωση κινδυνεύει να οδηγήσει στη μεγιστοποίηση της 
παραγωγής και στη διάθεση συμπληρωματικών ποσοτήτων στην ήδη 
κορεσμένη αγορά. 
12 
Πρόταση 
ΚΑΝΟΝΙΣΜΟΥ (ΕΚ^ ΤΟΥ ΣΥΜΒΟΥΛΙΟΥ 
περί τροποποιήσεως του κανονισμού (ΕΚ) αριθ. 1868/94 για την καθιέρωση 
καθεστώτος ποσοστώσεων για την παραγωγή αμύλου γεωμήλων 
13 
ΑΙΤΙΟΛΟΓΙΚΗ ΕΚΘΕΣΗ 
Σκοπός του παρόντος κανονισμού είναι η κατανομή της τριετούς ποσόστωσης 
μεταξύ των κρατών μελών που παράγουν άμυλο για τις περιόδους εμπορίας 
1998/99, 1999/2000 και 2000/2001, βάσει της έκθεσης της Επιτροπής προς το 
Συμβούλιο για το καθεστώς ποσοστώσεων για την παραγωγή αμύλου γεωμήλων, 
τροποποιώντας, για το σκοπό αυτό, τον κανονισμό (ΕΚ) αριθ. 1868/94. 
Ο κανονισμός παρατείνει για τρία έτη τις υφιστάμενες ποσοστώσεις, 
λαμβάνοντας υπόψη την οριστική ένταξη στην ποσόστωση της Γερμανίας του 
αποθέματος που προβλέπεται στο άρθρο 2 παράγραφος 1 δεύτερο εδάφιο του 
κανονισμού (ΕΚ) αριθ. 1868/94, για ποσότητα 104 554 τόνων. 
Δυνάμει της ρήτρας ελαστικότητας, που προβλέπεται στο άρθρο 6 
παράγραφος 2, θα ληφθούν ενδεχομένως υπόψη οι τυχούσες υπερβάσεις κάθε 
βιομηχανίας αμύλου του κάθε κράτους μέλους, που πραγματοποιήθηκαν κατά 
τη διάρκεια της περιόδου εμπορίας 1997/98. 
14 
Πρόταση 
ΚΑΝΟΝΙΣΜΟΥ (ΕΚ^ ΤΟΥ ΣΥΜΒΟΥΛΙΟΥ 
περί τροποποιήσεως του κανονισμού (ΕΚ) αριθ. 1868/94 για την καθιέρωση 
καθεστώτος ποσοστώσεων για την παραγωγή αμύλου γεωμήλων 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 
και 43, 
την πρόταση της Επιτροπής5, 
τη γνώμη του Ευρωπαϊκού Κοινοβουλίου6, 
τη γνώμη της Οικονομικής και Κοινωνικής Επιτροπής7, 
Εκτιμώντας: 
ότι το άρθρο 2 του κανονισμού (ΕΚ) αριθ. 1868/94 του Συμβουλίου8, όπως 
τροποποιήθηκε τελευταία από τον κανονισμό (ΕΚ) αριθ. 1863/959, καθορίζει τις 
ποσοστώσεις αμύλου γεωμήλων για τα κράτη μέλη που παράγουν άμυλο, για τις 
περιόδους εμπορίας 1995/96, 1996/97 και 1997/98· 
ότι, σύμφωνα με το άρθρο 3 παράγραφος 2 του κανονισμού (ΕΚ) αριθ. 1868/94, 
η τριετής ποσόστωση πρέπει να κατανεμηθεί μεταξύ των κρατών μελών που 
παράγουν άμυλο με βάση την έκθεση της Επιτροπής προς το Συμβούλιο· ότι, 
από την άποψη αυτή, πρέπει να παραταθούν για τρία έτη οι υφιστάμενες 
ποσοστώσεις, λαμβάνοντας υπόψη την οριστική ένταξη στην ποσόστωση της 
Γερμανίας του αποθέματος που προβλέπεται στο άρθρο 2 παράγραφος 1 
δεύτερο εδάφιο του ανωτέρω κανονισμού, για ποσότητα 104 554 τόνων 
ότι τα κράτη μέλη πρέπει να κατανείμουν την ποσόστωση τους για τρία έτη 
μεταξύ όλων των βιομηχανιών αμύλου βάσει των ποσοστώσεων που ίσχυσαν για 
την περίοδο εμπορίας 1995/96, πλην της Γερμανίας για την οποία θα ληφθούν 
υπόψη οι μεταφορές ποσοστώσεων που οφείλονται σε συγχωνεύσεις και 
συμπληρωματικές αναθέσεις ποσοστώσεων, οι οποίες πραγματοποιήθηκαν κατά 
τη διάρκεια της περιόδου 1997/98, δυνάμει του αποθέματος· 
EEC 
EEC 
EEC 
EEL 197, 30.7.1994,σ.4. 
EEL 179, 29.7.1995,0. 1. 
15 
ότι οι επι μέρους ποσοστώσεις, που θα ισχύσουν για την κάθε βιομηχανία 
αμύλου, θα προσδιορισθούν λαμβάνοντας υπόψη την ενδεχόμενη χρήση της 
ρήτρας ελαστικότητας κατά τη διάρκεια της περιόδου εμπορίας 1997/98, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο Ι 
Το άρθρο 2 του κανονισμού (ΕΚ) αριθ. 1868/94αντικαθίσταται από το ακόλουθο 
κείμενο: 
"Αρθρο 2 
1. Τα ακόλουθα κράτη μέλη παραγωγής δικαιούνται των εξής 
ανωτάτων ποσοστώσεων παραγωγής αμύλου για τις περιόδους 
1998/99, 1999/2000 και 2000/2001 : 
Δανία 178.460 τόνοι 
Γερμανία 696.271 τόνοι 
Ισπανία 2.000 τόνοι 
Γαλλία 281.516 τόνοι 
Κάτω Χώρες 538.307 τόνοι 
Αυστρία 49.100 τόνοι 
Φινλανδία 54.750 τόνοι 
Σουηδία 63.900 τόνοι 
1.864.304 τόνοι. 
2. Κάθε κράτος μέλος παραγωγής κατανέμει την ποσόστωση που 
αναφέρεται στην παράγραφο 1 μεταξύ των βιομηχανιών αμύλου 
για τη χρησιμοποίηση του κατά τη διάρκεια των περιόδων 
εμπορίας 1998/99, 1999/2000 και 2000/2001 βάσει των επι μέρους 
ποσοστώσεων που ίσχυσαν για την περίοδο εμπορίας 1995/96, 
πλην της Γερμανίας για την οποία θα ληφθούν υπόψη οι 
μεταφορές ποσοστώσεων που οφείλονται σε συγχωνεύσεις, καθώς 
και σε συμπληρωματικές αναθέσεις ποσοστώσεων, οι οποίες 
πραγματοποιήθηκαν κατά τη διάρκεια της περιόδου 1997/98, 
δυνάμει του αποθέματος. 
Οι επι μέρους ποσοστώσεις της κάθε βιομηχανίας αμύλου θα 
διορθωθούν, δυνάμει του άρθρου 6 παράγραφος 2, λόγω 
ενδεχομένων υπερβάσεων που πραγματοποιήθηκαν κατά τη 
διάρκεια της περιόδου εμπορίας 1997/98." 
16 
Άρθρο 2 
Ο παρών κανονισμός αρχίζει να ισχύει την εβδόμη ημέρα μετά τη δημοσίευση 
του στην Επίσημη Εφημερίδα των Ευρωπαϊκών Κοινοτήτων. 
Εφαρμόζεται από την 1η Ιουλίου 1998. 
Ο παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Βρυξέλλες, 
Για το Συμβούλιο 
Ο Πρόεδρος 
17 
ΔΗΜΟΣΙΟΝΟΜΙΚΟ ΔΕΛΤΙΟ 
ΚΟΝΔΥΛΙ: Β1-1021 ΠΙΣΤΩΣΕΙΣ: 182, 6 εκατ. ECU 
ΟΝΟΜΑΣΙΑ ΤΟΥ ΜΕΤΡΟΥ: 
Κανονισμός του Συμβουλίου για την τροποποίηση του κανονισμού (ΕΚ) αριθ. 1868/94 για την καθιέρωση 
καθεστώτος ποσοστώσεων για την παραγωγή αμύλου γεωμήλων. 
ΝΟΜΙΚΗ ΒΑΣΗ: Αρθρο 42 και 43 της Συνθήκης 
ΣΤΟΧΟΙ ΤΟΥ ΜΕΤΡΟΥ: 
Να κατανεμηθεί η τριετής ποσόστωση μεταξύ των κρατών μελών παραγωγής αμύλου για τα έτη 1998/99, 1999/2000 
και 2000/2001. 
5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ 
5.0 ΔΑΠΑΝΕΣ ΠΟΥ ΒΑΡΥΝΟΥΝ 
- ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ 
(ΕΠΙΣΤΡΟΦΕΣ/ΠΑΡΕΜΒΑΣΕΙΣ) 
- ΤΟΥΣ ΕΘΝΙΚΟΎΣ ΠΡΟΫΠΟΛΟΓΙΣΜΟΎΣ 
ΑΛΛΟΥΣ ΤΟΜΕΙΣ 
5.1. ΕΣΟΔΑ 
- ΙΔΙΟΙ ΠΟΡΟΙ ΤΩΝ ΕΚ 
(ΕΙΣΦΟΡΕΣ) 
(ΔΑΣΜΟΙ) 
- ΣΤΟ ΕΘΝΙΚΟ ΕΠΙΠΕΔΟ 
5.0.1 ΠΡΟΒΛΕΨΕΙΣ ΔΑΠΑΝΩΝ 
5.1.1 ΠΡΟΒΛΕΨΕΙΣ ΕΣΟΔΩΝ ΠΕΡΙΟΔΟΣ 
12 ΜΗΝΩΝ 
(εκατ. ECU) 
2000 
(εκατ. ECU) 
205,4 ΤΡΕΧΟΝ 
ΟΙΚΟΝΟΜΙΚΟ 
ΕΤΟΣ (98) 
(εκατ. ECU) 
2001 
(εκατ. ECU) 
205,4 ΕΠΟΜΕΝΟ 
ΟΙΚΟΝΟΜΙΚΟ 
ΕΤΟΣ (99) 
(εκατ. ECU) 
205,4 
2002 
(εκατ. ECU) 2003 
(εκατ.ΕΟΙ) 
5.2 ΤΡΟΠΟΣ ΥΠΟΛΟΓΙΣΜΟΥ: 
Πριμοδότηση αμύλου: 
Αντισταθμιστική πληρωμή: 1.864.304 τ Χ 22,25 ECU/τόν. Χ 1,009 (ΔΠ) = 41,9 εκατ. ECU 
1.864.304 τ Χ 86,94 ECU/τόν. Χ 1,009 (ΔΠ) = 163,5 εκατ. ECU 
205,4 εκατ. ECU 
Οι πληρωμές θα αρχίσουν από το οικονομικό έτος 1999. 
6.0 ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΠΙΣΤΩΣΕΩΝ ΕΓΓΕΓΡΑΜΜΕΝΩΝ ΣΤΟ ΣΧΕΤΙΚΟ 
ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ NAI/QX4 
6.1 ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΜΕΤΑΦΟΡΑΣ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ 
ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΝΑΙ/ΟΧΙ 
6.2 ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ ΝΑΙ/ΟΧΙ 
6.3 ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ ΠΡΟΥΠΟΛΟΠΣΜΟΥΣ ΝΑΙ/ΟΧ4· 
ΠΑΡΑΤΗΡΗΣΕΙΣ: 
Το μέτρο περιορίζεται για τις περιόδους 1998/99 - 2000/2001. 
18 
ISSN 0254-1483 
COM(97) 576 τελικό 
ΕΓΓΡΑΦΑ 
GR 03 08 10 
Αριθ. καταλόγου : CB-CO-97-592-GR-C 
ISBN 92-78-26900-Χ 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
Λ3